Rozsudok Všeobecného súdu (piata komora) z 15. septembra 2021 – Ashworth a i./Parlament
(spojené veci T‑720/19 až T‑725/19)
„Inštitucionálne právo – Pravidlá o úhrade výdavkov a príspevkov poslancov Parlamentu – Zmena dobrovoľného doplnkového systému dôchodkového zabezpečenia – Oznámenie o stanovení dôchodkových nárokov z dobrovoľného doplnkového dôchodkového poistenia – Námietka nezákonnosti – Právomoc Predsedníctva Parlamentu – Nadobudnuté a nadobúdané práva – Proporcionalita – Rovnosť zaobchádzania – Právna istota“
1.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového zabezpečenia – Rozhodnutie predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa podmienok doplnkového systému dôchodkového zabezpečenia – Právomoc Predsedníctva Parlamentu na prijatie uvedeného rozhodnutia
(rozhodnutie Európskeho parlamentu 2005/684; rozhodnutie predsedníctva Európskeho parlamentu, ktorým sa uplatňujú vykonávacie pravidlá k štatútu poslancov Európskeho parlamentu, článok 76; Rokovací poriadok Európskeho parlamentu, článok 25 ods. 3; Pravidlá o úhrade výdavkov a príspevkov poslancov Európskeho parlamentu, príloha VII)
(pozri body 33 – 38)
2.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového zabezpečenia – Rozhodnutie predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa podmienok doplnkového systému dôchodkového zabezpečenia – Zavedenie osobitného odvodu z dôchodku poslancov zúčastnených v systéme doplnkového dôchodkového zabezpečenia – Daňový status uvedeného odvodu – Kritériá – Odvod, ktorý nemožno považovať za daň alebo opatrenie týkajúce sa daňového režimu poslancov
(článok 223 ods. 2 ZFEÚ)
(pozri body 43 – 51)
3.      Akty inštitúcií – Odôvodnenie – Povinnosť – Rozsah – Rozhodnutie predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa podmienok doplnkového systému dôchodkového zabezpečenia – Akt, ktorý má povahu právneho predpisu a všeobecnú záväznosť – Prípustnosť odôvodnenia, ktoré len uvádza celkovú situáciu, ktorá viedla k prijatiu aktu, a všeobecné ciele, ktoré sa ním sledujú – Rozhodnutie prijaté v súvislostiach známych osobe, ktorej bolo určené
(článok 296 druhý odsek ZFEÚ)
(pozri body 56 – 60)
4.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového zabezpečenia – Rozhodnutie predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa podmienok doplnkového systému dôchodkového zabezpečenia – Nadobudnuté a nadobúdané práva – Porušenie – Neexistencia
(rozhodnutie Európskeho parlamentu 2005/684, článok 27; rozhodnutie predsedníctva Parlamentu, ktorým sa uplatňujú vykonávacie pravidlá k štatútu poslancov Európskeho parlamentu, článok 76 ods. 2; Rokovací poriadok Európskeho parlamentu, článok 25)
(pozri body 68 – 73, 76 – 85)
5.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového zabezpečenia – Rozhodnutie predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa podmienok doplnkového systému dôchodkového zabezpečenia – Zásada ochrany legitímnej dôvery – Porušenie – Neexistencia
(pozri body 90, 91)
6.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového zabezpečenia – Rozhodnutie predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa podmienok doplnkového systému dôchodkového zabezpečenia – Zvýšenie dôchodkového veku – Zavedenie osobitného odvodu z dôchodku poslancov zúčastnených v systéme doplnkového dôchodkového zabezpečenia – Zásada proporcionality – Porušenie – Neexistencia
(pozri body 96 – 105)
7.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového zabezpečenia – Rozhodnutie predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa podmienok doplnkového systému dôchodkového zabezpečenia – Zásada rovnosti zaobchádzania – Porušenie – Neexistencia
(rozhodnutie Európskeho parlamentu 2005/684; Pravidlá o úhrade výdavkov a príspevkov poslancov Európskeho parlamentu, príloha VII)
(pozri body 110 – 118)
8.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového zabezpečenia – Rozhodnutie predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa podmienok doplnkového systému dôchodkového zabezpečenia – Zásada právnej istoty – Porušenie – Neexistencia
(pozri body 122 – 127, 129 – 134)
Predmet
Návrh podľa článku 263 ZFEÚ, na zrušenie rozhodnutí Parlamentu uvedených v oznámeniach o stanovení dôchodkových nárokov z dobrovoľného doplnkového dôchodkového poistenia žalobcov v tom zmysle, že sa nimi zavádza osobitný odvod vo výške 5 % z nominálnej sumy dôchodkov, na ktoré vznikol nárok po 1. januári 2019, splatný priamo do doplnkového dobrovoľného dôchodkového fondu na základe rozhodnutia Predsedníctva Európskeho parlamentu z 10. decembra 2018, ktorým sa menia vykonávacie pravidlá k štatútu poslancov Európskeho parlamentu (Ú. v. EÚ C 466, 2018, s. 8)
Výrok
1.
Veci T‑720/19 až T‑725/19 sa spájajú na účely vyhlásenia rozsudku.
2.
Žaloby sa zamietajú.
3.
Pán Richard Ashworth a ostatní žalobcovia, ktorých mená sú uvedené v prílohe, sú povinní nahradiť trovy konania.